cyanic-selkie/wikianc huggingface dataset:
Jussi Vatanen (näyttelijä)
Ura
Vatanen palkittiin tammikuussa 2014 parhaan miesnäyttelijän Kultaisella Venlalla roolistaan televisioelokuvassa Puolin ja toisin. Hän sai saman palkinnon myös vuoden 2015 gaalassa roolistaan komediasarjassa Kimmo. Vatanen on ollut ehdolla parhaan miesnäyttelijän Kultaisen Venlan saajaksi myös vuosina 2013 ja 2017. Vuonna 2018 hän oli kolmannen kerran urallaan ehdolla Jussi-palkinnon saajaksi, nyt parhaan miessivuosan kategoriassa roolistaan Aku Louhimiehen ohjaamassa Tuntematon sotilas -elokuvassa. Hän esittää elokuvassa vänrikki Vilho Koskelaa.
Perhe
Vatasen puoliso on laulaja Marika Tuhkala. Heillä on yhteinen tytär.
Cowcaddensin metroasema
Cowcaddens on Glasgow'n metron asema Cowcaddensin kaupunginosassa Glasgow'n keskustan pohjoispuolella. Asema on avattu muun metrojärjestelmän tavoin vuonna 1896.
Metron uudistustöiden yhteydessä vuosien 1977 ja 1980 välisenä aikana asemalle rakennettiin uusi maanpäällinen lippuhalli. Samalla asennettiin laituritasolle vievät liukuportaat. Alkuperäinen yksilaiturinen rakenne kuitenkin säilytettiin.
Aseman lähellä sijaitsee muun muassa Glasgow’n taidekoulu.
thumb|left|Juuri Cowcaddensin asemalle saapunut metrojuna
Etelä-Afrikka kesäolympialaisissa 1936
Etelä-Afrikka osallistui Berliinin kesäolympialaisiin 1936 25 urheilijan voimin. Maan ainokaisen mitalin näistä kisoista saavutti Charles Catterall, joka voitti nyrkkeilyssä höyhensarjan (57,2 kg) hopeaa. Kisojen mitalitilastossa Etelä-Afrikka ylsi jaetulle 25. sijalle.
Segundo de Chomón
thumb|250px|Segundo de Chomón noin vuonna 1900. Segundo de Chomón (17. lokakuuta 1871 Teruel – 2. toukokuuta 1929 Pariisi) oli Ranskassa, Espanjassa ja Italiassa vaikuttanut espanjalainen elokuvantekijä. Hänet tunnetaan yhtenä animaatioelokuvan ja erikoistehosteiden käytön uranuurtajista.
Chomónin elokuvaura sai alkunsa Pariisissa, jossa hän nai Georges Mélièsille ja Pathén veljeksille työskennelleen näyttelijän Julienne Mathieun. Vuonna 1901 Chomón muutti perheineen Barcelonaan, jossa hän toimi Pathén levittäjänä, kuvasi uutiselokuvia ja teki useita kokeellisia näytelmäelokuvia. Vuonna 1905 Chomón palasi Pariisiin, jossa hän teki Pathélle joukon aikansa parhaita trikkielokuvia kuten Le Roi des dollars (1905), Les Cent Trucs (1906), Les Fleurs animées (1906) ja Kiriki, acrobates japonais (1907). Myöhemmin hän ohjasi myös esine-, nukke- ja piirrosanimaatioita kuten La Légende du fantôme (1908), Hôtel électrique (1908), Voyage à la planète Jupiter (1909), Le Voleur invisible (1909), Le Théâtre électrique de Bob (1909) ja Une Excursion incohérente (1910). Vuonna 1910 Chomón palasi Barcelonaan, jossa hän perusti oman tuotantoyhtiön. Vuosina 1911–1912 hän työskenteli Ibérico-yhtiölle ja patentoi cinemacoloris-nimellä tunnetun elokuvien väritysjärjestelmän.
Vuonna 1912 Chomón siirtyi Torinoon Itala Filmille, jossa hän toimi elokuvaajana ja erikoistehostemiehenä. Hän työskenteli muun muassa Giovanni Pastronen Cabiriassa (1914) ja laati nukkeanimaatioita elokuvaan Momi näkee unta sodasta (La guerra e il sogno di Momi, 1916). Chomónin viimeisiä elokuvia oli Abel Gancen ohjaama Napoléon (1927).
Ykkösuutinen
Ykkösuutinen on alkujaan kankaanpääläisen The Road-yhtyeen tekemä, järjestyksessään toinen, levy. Edellisen levyn tapaan tämäkin syntyi omakustanteena.
"Musiikkityyliltään Ykkösuutista voisi kuvailla rockiksi punk- ja heavy-vaikutteilla. On tosin muistettava, että levyn julkaisun aikoihin vuonna 1988 ei heavy-musiikki tarkoittanut vielä aivan samaa kuin nykyään. Mötley Crüe ja Megadeth ovat molemmat heavya, Nightwishia tai Children Of Bodomia ei vielä osattu oikein edes kuvitella. Siis: Ykkösuutinen on pääosin eteenpäin menevää ja vauhdikasta särökitara- ja syntikkavetoista rockia ryyditettynä tunnelmallisilla rock-balladeilla. Levyn soundista huomaa, että ihan tuoreesta tekeleestä ei ole kyse. Silti en lähtisi moittimaan äänimaailmaa mitenkään vanhentuneeksi tai riittämättömäksi."
Kappaleet
Kappaleiden sanoituksista on vastannut Antti Saarenketo, sävellyksistä Raikka Hakamäki paitsi Viimeinen kesä (Antti Saarenketo) ja Harrastelemaan (The Road). Sovitukset ovat kaikki bändin omia.
Sony Xperia SP
Sony Xperia SP (koodinimeltään "HuaShan") on Sony Mobile Communicationsin keskihintainen älypuhelin. Se julkaistiin 18. maaliskuuta 2013. Laitteessa on 1,7GHz prosessori, 1 gigatavu RAM-muistia, 8 megapixelin kamera Exmor RS -kennolla ja 4,6 tuuman näyttö HD-tarkkuudella.
Muotoilu
Xperia SP:ssä on alumiinikehys ja irroitettava takakansi. Laitteen alareunassa on läpinäkyvä osa, joka toimii antennina. Alareunasta löytyy myös kolme LED-valoa, jotka toimivat ilmoitusvaloina ja vilkkuvat musiikin rytmissä.
Järjestelmäpäivitykset
16. tammikuuta 2014 Sony ilmoitti Twitterissä, että Android 4.3-päivitys saapuu Xperia SP:lle tammikuun loppupuolella tai helmikuun alussa. Australiasta alkaen päivitystä alettiin jaella 11. helmikuuta. Myöhemmin Sony ilmoitti, että laitteelle ei enää tule Android-päivityksiä.
Hans Langsdorff
Hans Langsdorff (20. maaliskuuta 1894 Bergen auf Rügen, Mecklenburg-Etu-Pommeri, Saksa – 19. tai 20. joulukuuta 1939 Buenos Aires, Argentiina) oli saksalainen meriupseeri, joka toimi taskutaistelulaiva Admiral Graf Speen komentajana Plata-joen suun taistelussa.
1800- ja 1900-luvun vaihteessa Langsdorffin perhe asui Düsseldorfissa amiraali kreivi Maximilian von Speen perheen naapurina. Kreivi von Speestä tuli sotasankari Falklandsaarten taistelussa 1914, jossa hän menetti henkensä. Hans Langsdorffista tuli kreivin mukaan nimetyn laivan komentaja lokakuussa 1938. Myös hän oli ansioitunut meriupseerina ensimmäisen maailmansodan aikana.
Opal
Opal tai OPAL voi tarkoittaa seuraavia:
Hans Langsdorff
Toisen maailmansodan alussa merellä Brasilian edustalla piileskellyt Langsdorffin komentama Admiral Graf Spee kävi menestyksekästä merisotaa liittoutuneiden kauppalaivastoa vastaan. Onni loppui joulukuussa 1939, kun taskutaistelulaiva kohtasi liittoutuneiden sota-aluksia La Plata-joen suulla. Taistelun jälkeen Langsdorff yritti saada korjautettua vaurioitunutta alusta Montevideossa, mutta brittejä sympatioivat puolueettomat uruguaylaiset antoivat vain lyhyen oleskeluoikeuden. Koska alue oli saarrettu, Langsdorff koki aluksen mahdollisuudet vähiksi ja antoi käskyn hylätä ja räjäyttää aluksen.
Langsdorff ampui itsensä Buenos Airesissa joulukuun 19.-20. päivän välisenä yönä pian Admiral Graf Speen tuhon jälkeen. Hänen kerrotaan kääriytyneen ennen laukausta Saksan keisarillisen laivaston kotkalippuun. thumb|350px|left|Langsdorffin hautajaiset Buenos Airesissa 21.12.1939
Nokkavalaat
Nokkavalaat (Hyperoodontidae, vanh. Ziphiidae) on hammasvalaiden alalahkoon kuuluva heimo. Nokkavalaat jaetaan kuuteen sukuun: Berardius (2 lajia), Hyperoodon (2 lajia), Indopacetus (1 laji), Mesoplodon (14 lajia), Tasmacetus (1. laji), Ziphius (1 laji). Muut suvut ovat kuolleet sukupuuttoon.
Nokkavalaita tavataan kaikilla valtamerillä. Suurimmat lajit saattavat olla 15-tonnisia, 13 metriä pitkiä. Niiden ulkonäössä tyypillinen yhteinen tekijä on kapea nokka. Joillakin on sen takana delfiinimäinen pyöreä otsa, toisilla lajeilla pää jatkuu suippona nokan takanakin.
Matt Ellis
Matt Ellis (s. 31. elokuuta 1981 Welland, Ontario) on kanadalainen entinen jääkiekkoilija, pelipaikaltaan vasen laitahyökkääjä. Hän pelasi urallaan 356 NHL-ottelua ja 499 AHL-ottelua. NHL-urallaan Ellis merkkautti tililleen 21 maalia ja 28 syöttöpistettä. Ellis edusti NHL:ssä Detroit Red Wingsiä, Los Angeles Kingsiä sekä Buffalo Sabresia.
Ura
Ellis pelasi vuosina 1998–2002 OHL-liigaa, kunnes hän siirtyi AHL:n Grand Rapids Griffinsin riveihin. Ellis edusti Grand Rapids Griffinsiä kolme kautta, toimien kaudella 2005–2006 joukkueensa kapteenina.
Ellis debytoi NHL:ssä kaudella 2006–2007 Detroitissa. Seuraavalla kaudella hän pelasi Detroitissa 35 ottelua ja siirtyi sitten kesken kauden Los Angeles Kingsiin. Kaudelle 2008-09 Ellis teki sopimuksen Buffalo Sabresin kanssa ja tehtaili 7 maalia ja 12 tehopistettä. Ellis jatkoi Buffalon paidassa seuraavat kuusi kautta ja lopetti sitten pelaajauransa vuonna 2016.
Kauhukeittiö (kausi 3)
Kauden finaalijaksoa seurasi 9,8 miljoonaa katsojaa, minkä ansiosta siitä tuli illan katsotuin tv-ohjelma.
== Henkilökunta ==
Kilpailijat
Kilpailijat jaettiin joukkueisiin sukupuolen mukaisesti.
Punainen joukkue
=== Musta joukkue (top 5) ===
=== Finaalin joukkueet === Rock Harperin joukkue
Bonnie Muirheadin joukkue
Corona Australidit
Corona Australidit on meteoriparvi. Sen radiantti sijaitsee Etelän kruunun tähdistön suunnassa. Parvi on aktiivisimmillaan 14.-18.3, ja maksimi on 16. maaliskuuta.
Parven ollessa aktiivisimmillaan, näkyy meteoreja keskimäärin 5 kappaletta tunnissa.
Näkyvyys
Corona australidien radiantin deklinaatio on -48°, joten se ei näy Suomesta.
Bernhard Hellström
Bernhard Hellström (1905 Helsinki – 1953) oli suomalainen taidegraafikko. Hän opiskeli Suomen Taideyhdistyksen piirustuskoulussa vuosina 1924 sekä 1927–28 ja P. Å. Laurénin johdolla vuonna 1928. Debyyttinsä hän teki Helsingissä vuonna 1930. Hän oli edustettuna Suomen Taiteilijain näyttelyssä 1930 ja postuumisti Nuorten näyttelyssä 1961. Hellströmin töitä esiteltiin myös taidegrafiikan näyttelyissä Moskovassa 1934, Riiassa 1935 ja Kööpenhaminassa 1937. Hellström toimi Kuvataide Oy:n johdossa.
Vjatšeslav Ponomarov
Vjatšeslav Ponomarov (s. 2. toukokuuta 1965 Slovjansk, Donetskin alue ) on ukrainalainen separatistijohtaja. Hän julistautui ukrainalaiskaupunki Slovjanskin pormestariksi huhtikuussa 2014 sen jälkeen kun hän johti hyökkäystä Slovjanskin pormestarin toimistoon 14. huhtikuuta osana Itä-Ukrainan kriisiä.
Tracktwenty
Tracktwenty (tunnetaan myös nimellä EA Helsinki) on suomalainen pelitalo, joka on Electronic Artsin tytäryhtiö. Sen kotipaikkana on Helsinki. Yhtiö on kehittänyt ilmaispelin SimCity BuildIt, joka julkaistiin vuonna 2014.
Kristiina Ketola
Kristiina Ilona Anna-Mari Ketola (s. 5. maaliskuuta 1944 Turku) on suomalainen taidemaalari. Hän opiskeli vuosina 1962–68 Vapaassa Taidekoulussa.
Ketola on järjestänyt omia yksityisnäyttelyitään vuodesta 1976 ja osallistunut muun muassa Helsingin Taiteilijaseuran ryhmänäyttelyihin. Kansainvälisesti hänen töitään on ollut esillä Ruotsissa, Ranskassa, Monacossa, Bulgariassa, Itä-Saksassa (1985) ja Neuvostoliitossa (1983). Hänen teoksiaan kuuluu muun muassa Suomen valtion, Helsingin kaupungin ja Hartolan kunnan kokoelmiin.
Ketola on Suomen Taidemaalariliiton varsinainen jäsen. Hän on kuulunut vuodesta 1990 lähtien moneen otteeseen Suomen Taiteilijaseuran edustajistoon sekä vuonna 2000 Pohjoismaisen Taideliiton ja Suomen Rauhanpuolustajien edustajistoon.
Kauhukeittiö (kausi 4)
Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 4 ohjelman voittaja pääsi johtamaan losangelesilaista miljardin dollarin London West Hollywood -ravintolaa. Kausi esitettiin Yhdysvalloissa FOX-kanavalla 1. huhtikuuta – 8. heinäkuuta 2008 käsikirjoittajien lakon vuoksi.
Pääpalkintona ollut ravintola aukesi 27. toukokuuta 2008 ohjelman kuvausten aikana.
== Henkilökunta ==
Kilpailijat
Kilpailijat jaettiin joukkueisiin sukupuolen mukaisesti.
Punainen joukkue
=== Musta joukkue (top 6) ===
=== Finaalin joukkueet === Christina Machamerin joukkue
Louis Petrozzan joukkue
Uskomatonta
Uskomatonta on Bill Maherin käsikirjoittama ja Larry Charlesin ohjaama komedia- ja dokumenttielokuva, jonka ensi-ilta oli vuonna 2008. Elokuvassa tarkastellaan uskonnollisia näkemyksiä satiirin muodossa. Pääosaa esittävä Maher vierailee useissa uskonnollisissa kohteissa ja haastattelee eri uskontojen edustajia, kuten juutalaisia, kristittyjä, muslimeita ja mormoneita.
Elokuvan arviot olivat pääosin myönteisiä. DVD:llä Uskomatonta julkaistiin helmikuussa 2009. Uskomatonta tuotti yli 3,4 miljoonaa dollaria ensimmäisen viikonlopun aikana. Elokuvan kokonaistulot olivat Yhdysvalloissa 13 011 160 dollaria ja ulkomailla 124 914, ja se on Yhdysvalloissa kaikkien aikojen seitsemänneksi tuottoisin dokumentti.
Ford Focus RS WRC 04
Ford Focus RS WRC 04 on Fordin ralliauto, joka teki debyyttinsä Uuden-Seelannin MM-rallissa kaudella 2004. Autolla voitettiin kaksi rallia Markko Märtinin ajamana.
Wolfgang Dauner
Wolfgang Dauner (30. joulukuuta 1935 Stuttgart – 10. tammikuuta 2020 Stuttgart) oli saksalainen fuusiojazz pianisti ja -säveltäjä. Hänet oli muun muassa United Jazz and Rock Ensemblen jäsen ja teki yhteistyöstä muun muassa Hans Kollerin, Albert Mangelsdorffin, Volker Kriegelin ja Ack van Rooyenin kanssa.
Dauner opiskeli trumpetin- ja pianonsoittoa sekä sävellystä Stuttgartin musiikkikorkeakoulussa ja oli sitten mukana Joki Freundin sekstetissä 1960-luvun alussa. Hän esiintyi useilla festivaaleilla eri puolilla Saksan liittotasavaltaa ja levytti esikoisalbuminsa trionsa kanssa 1964. Albumi oli yksi ensimmäisistä free jazz -levytyksistä Euroopassa. 1960-luvun loppupuolella Dauner johti Stuttgartissa radioyhtiön jazzyhtyettä ja sävelsi sille teoksia. Vuonna 1970 hän perusti Hans Kollerin kanssa jazzrock-yhtye Et Ceteran ja toimi Free Sound & Super Brass Big Bandin toisena johtajana. The United Jazz And Rock Ensemblen jäsenenä 1970-luvun puolivälistä alkaen hän alkoi tuoda esiintymisiin mukaan teatterin, oopperan ja tanssitaiteen elementtejä.
Dauner sävelsi myös elokuvamusiikkia ja lastenoopperan. Hän levytti muun muassa levymerkeille Mood, Columbia, MPS ja ECM Records.
Jazzhistorioitsija Joachim-Ernst Berendt luetteli 1980-luvun alussa Daunerin yhtenä tärkeimmistä fuusiopianisteista ja syntetisaattorin käyttäjistä jazzissa.
Pori Jazz -festivaaleilla Dauner vieraili viulisti Jean-Luc Pontyn kanssa 1970 ja omine yhtyeineen 1973.
Lubańin piirikunta
Lubańin piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 54 254. Piirikunnan kaksi kaupunkikuntaa ovat hallintokeskus Lubań ja Świeradów-Zdrój. Viisi maalaiskuntaa ovat Leśna, Lubań, Olszyna, Platerówka sekä Siekierczyn ja niissä on kylien lisäksi kaksi kaupunkia; Leśna ja Olszyna.
Näköala vuorelta
Näköala vuorelta on Lauri Viljasen neljäs runokokoelma vuodelta 1938. Kirjan on kustantanut Werner Söderström Osakeyhtiö ja se on painettu ko. yhtiön kirjapainossa Porvoossa. Kirjassa on 141 sivua ja sen kannessa on pelkästään kirjailijan kullanvärinen nimikirjoitus vihreällä pohjalla.
Lubańin piirikunta
Lubańin piirikunnan työttömyysaste oli vuoden 2018 lopussa 6,9 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna. vasen|pienoiskuva|220px|Piirikunnan väestöpyramidi 2014. Vuoden 2019 lopussa Lubańin piirikunnassa arvioitiin olevan 54 254 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 54 627 ja sen ennakoidaan vuoteen 2050 mennessä pienenevän 40 163 asukkaaseen. Alle 18-vuotiaiden arvioitiin vuoden 2019 lopussa muodostaneen 15,9 prosenttia piirikunnan väestöstä, työikäisten 60,7 prosenttia ja eläkeikäisten 23,4 prosenttia väestön keski-iän ollessa 43,1 vuotta. Luonnollinen väestönkasvu oli –4,51 ihmistä 1 000 asukasta kohden. Elävänä syntyneiden määrä oli vuonna 2019 yhteensä 406 lasta.
Russian Government Cup
Historia
Russian Government Cup järjestettiin Neuvostoliitossa ensimmäistä kertaa vuonna 1972. Tuolloin ja aina neuvostoajan loppuun asti kilpailu oli nimeltään Rossija-turnaus, järjestäjä sanomalehti Sovetskaja Rossijan mukaan. 1972–2002 turnaus pelattiin välivuosina, jolloin maailmanmestaruuskilpailuja ei järjestetty. Ensimmäisinä vuosina turnauksen urheilullinen ero jääpallon maailmanmestaruuskilpailuihin oli, että MM-kisat 1969–1981 pelattiin kaksinkertaisella sarjalla ja Rossija-turnaus yksinkertaisella. Yleensä turnaukseen osallistuivat Neuvostoliitto, Ruotsi, Suomi ja Norja. Yhdysvallat osallistui turnaukseen ensi kerran 1988 ja Unkari 1990.
Vuoden 2002 turnaukseen asti Russian Government Cupit pelattiin tammikuusta maaliskuuhun ulottuvalla ajanjaksolla. Samana ajanjaksona pelattavaksi suunniteltu, seuraava vuoden 2004 turnaus siirrettiin kuitenkin pelattavaksi jo vuoden 2003 joulukuussa, kun Kansainvälinen jääpalloliitto 25. lokakuuta 2002 oli päättänyt järjestää maailmanmestaruuskilpailut joka vuosi vuodesta 2004 alkaen. Seuraava Russian Government Cup järjestettiin 2006.
Rocca Canavese
Rocca Canavese on kunta Italiassa Piemonten alueella sijaitsevassa Torinon metropolikaupungissa. Sen keskipisteenä on ollut linna jo ensimmäiseltä vuosituhannelta lähtien. Seutu on kärsinyt valloittajien sotaretkistä läpi vuosisatojen ja linna on aina vuoroin tuhottu ja taas jälleenrakennettu. 1700-luvulla käytyjen taistelujen jälkeen siitä on ollut vain osa seinistä jäljellä.
pienoiskuva|left
Scania 4-sarja (linja-auto)
pienoiskuva|Scania K124EB Scanian 4-sarja oli Scanian valmistama linja-autojen alustasarja, jota valmistettiin vuodesta 1997 vuoteen 2006. Se korvasi aiemman 3-sarjan.
4-sarja esiteltiin syyskuussa 1996, samaan aikaan kun integroitu matalalattialinja-auto OmniCity esiteltiin. Alustasarjan valmistus alkoi vuonna 1997, ja vuoden 1998 lopulla kaikki maailmanlaajuiset tuotantolaitokset vaihtoivat 4-sarjaan 3-sarjasta. Toisin kuin 3-sarja, jossa oli jopa 45 erilaista alustamallia, 4-sarja on yksi perusalusta erilaisin modulaarisin kokoonpanoin riippuen käyttötarkoitukesta ja asiakkaan tarpeista. Tuotannon alkaessa oli seitsemän pääasiallista alustamallia, oletettavasti F HB, K EB, K IB, L IB, L UB, N UA ja N UB. Myöhemmin tulivat myös F HA, K UB, L IA, L UA ja N UD. Ensimmäinen kirjain kertoo moottorin sijainnin, ja kaksi viimeistä kertovat käyttötarkoituksen. 4-sarjan markkinoinnissa, Scania käytti yleisesti vain moottoein sijaintia (F/K/L/N), moottorivaihtoehtoa (9/11/12) ja sarjanumeroa (4), minkä vuoksi ne tunnetaan yksinkertaisesti, F94, F114, K94, K114, K124, L94 ja N94.
4-sarja korvattiin vuonna 2006 uudella Euro 4-yhteensopivalla  K-sarjalla, N-sarjalla ja F-sarjalla. Joitain 4-sarjan tuotteita oli saatavilla vielä vuosia tämän jälkeen.
Tyyppimerkintöjen erittely
Renkaat Moottorin teho hevosvoimina, pyöristettynä lähimpään kymmeneen.
Scania K94EB/K114EB/K124EB
K94EB, K114EB ja K124EB olivat ainoat 4-sarjan alustat erillisjousituksella, tullen näin tavallisimmaksi valinnaksi korkealuokkaisiin linja-autoihin. Tavallisen teliauton koko mallinimi on K124EB6x2NI.
Scania L94
L94-sarja oli pitkittäisesti kallistetulla takamoottorilla varustettu yksinkertainen pikavuoroauto-, taajama-auto- ja kaupunkiautomalli, ja se oli suoraa jatkoa L113:lle. Sitä käytetään laajasti Pohjoisma issa, Isossa-Britanniassa, Brasilia ssa ja Australia ssa. Kun Scania julkisti seuraajan 4-sarjalle, kallistettu moottori pudotettiin tuotannosta, joten L94 korvattiin K-sarjalla.
Scania L94IA
L94IA (L94IA6x2/2NB) oli normaalilattiainen taajamanivelauto ja se oli saatavilla vain Etelä-Amerikassa.
Scania L94IB
L94IB oli yleinen taajama- ja pikavuoroalusta. Eniten valmistettu malli oli kaksiakselinen L94IB4x2NB, mutta se oli saatavilla myös teliversiona. (L94IB6x2NB, L94IB6x2*4NB). L94IB oli pohja ensimmäiselle OmniLine-sukupolvelle.
Ryan Strome
Ryan Strome (s. 11. heinäkuuta 1993 Mississauga, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-liigan Anaheim Ducksia. Strome on New York Islandersin varaus vuodelta 2011.
Scania 4-sarja (linja-auto)
Scania L94UA
thumb|[[:en:Custom Coaches|Custom Coaches-koritettu Scania L94UA, liikennöitsijä Torrens Transit]]
Ryan Strome
Ura
Strome pelasi vuosina 2009–2013 OHL-junioriliigan Barrie Coltsissa ja Niagara IceDogsissa. Viimeisellä OHL-kaudellaan 2012–2013 hän toimi myös IceDogsin kapteenina. Huhtikuussa 2013 Strome siirtyi NHL-seura New York Islandersin organisaatioon.
Marraskuussa 2020 Strome teki Rangersin kanssa kaksivuotisen ja yhteensä yhdeksän miljoonan dollarin arvoisen jatkosopimuksen.
Salomo Pirilä
Salomo Pirilä (7. marraskuuta 1865 Ilmajoki – 10. helmikuuta 1928 Ilmajoki ) oli suomalainen maanviljelijä, virkamies ja päätoimittaja.
Henkilöhistoria
Salomo Pirilän vanhemmat olivat Jaakko Alapirilä ja Hedvig Sofia Ollila ja puolisot vuodesta 1888 Amanda Västi (k. 1897), vuodesta 1899 Aino Kala (k. 1910), vuodesta 1911 Hanna Koskinen (k. 1912) ja vuodesta 1917 Lydia Saarinen. Pirilä kävi neljä luokkaa Vaasan suomalaista lyseota 1880–1884 ja toimi maanviljelijänä 1888–1910 ja vuodesta 1914. Hän toimitti Evankelisten ystävien Sanomia Armosta -lehteä, myöhemmin Armon Sanomia, vuodesta 1905 alkaen vastaavana toimittajana yli viidentoista vuoden ajan. Ilmajoen kunnankirjurina Pirilä toimi vuodesta 1918, minkä lisäksi hänellä oli useita luottamustoimia. Pirilä työskenteli useita vuosia myös Evankelisen kustannusliikkeen ja sen kirjapainon johtajana Tampereella.
Cascading Style Sheets
Cascading Style Sheets (lyh. CSS, kirjaimellisesti ”porrastetut tyyliarkit”) on erityisesti verkkosivuille kehitetty tyylisivu. CSS:ssä dokumentille voi määritellä useita tyyliohjeita, jotka yhdistetään tietyllä tavalla yhdeksi säännöstöksi. CSS-tiedostojen pääte on yleensä
Perustiedot
CSS:llä voidaan kuvata monipuolisesti näkyvää esitysmuotoa, ja periaatteessa myös äänen esitystapaa. Äänisyntetisaattoreita varten on määritelty muun muassa äänen korkeutta, painotusta ja äänenväriä sääteleviä ominaisuuksia, joskin ne on toteutettu varsin suppeasti. Visuaalisen esitystavan perusta on niin sanottu laatikkomalli (box-model). Jokainen dokumentin elementti käsitetään mallissa laatikoksi, joka sijoitetaan ympäröivän elementin laatikon sisään muiden saman tason elementtien vierelle. Elementti voi kuitenkin tuottaa myös useita laatikoita. Kullakin elementillä on neljä sisäkkäistä laatikkoa, joista uloin on marginaali eli reunus; sen sisällä on reunaviiva tai -kuvio, joka rajoittuu sisäpuolelta sisältöä ympäröivään täytteeseen. Sisältölaatikossa on kuvattavan elementin sisältö.
CSS:ää käytetään luonnollisesti HTML:n ja XHTML:n kanssa, mutta se sopii yhtä lailla muidenkin rakenteisten dokumenttien (esimerkiksi XML ja MathML) tyyliohjeeksi.
Historia
Norjalainen Håkon Wium Lie ehdotti CSS:sää ensimmäistä kertaa vuonna 10 lokakuuta 1994. Tähän aikaan Lie työskenteli CERN:lle. Useita muita tyyli kieliä nettisivuille suositeltiin lähes samoihin aikoihin ja keskustelu julkisilla sähköpostilistoilla World Wide Web Consortium:in sisällä johti ensimmäiseen W3C CSS suositukseen (CSS1), joka julkaistiin 1996. Bert Bos teki erityisen merkittäviä ehdotuksia, minkä seurauksena hänestä tuli CSS1:sen toinen kirjoittaja ja häntä pidetään toisena CSS:n luojana.
Tyylisivut ovat olleet olemassa tavalla tai toisella jo standardoitu yleinen merkintäkieli (Standard Generalized Markup Language) (SGML) alkuajoilta noin 1980 luvulla ja CSS oli luotu tarjoamaan tyylisivuja koko netille. Yhtenä nettisivujen tyylisivukielen vaatimuksena oli että sen voi saada useasta eri lähteestä internetissä. Sen takia jo olemassa olevat tyylisivukielet, kuten DSSSL ja FOSI, eivät olleet käyttökelpoisia. CSS puolestaan antoi dokumentti tyylin vaikuttaa useisiin tyylisivuihin ajamalla ohjeet peräkkäin.
Ensimmäinen versio, CSS 1, julkaistiin vuonna 1996. CSS 2 julkaistiin vuonna 1998 ja se sisälsi paljon virheitä, jotka lopulta korjattiin vuonna 2011, kun CSS 2.1 julkaistiin World Wide Web Consortium:in virallisena suosituksena.
CSS 3:a alettiin kehittää vuonna 1998. Se erosi edeltäjistään siten, että se julkaistiin yhden määritelmän sijaan erillisinä moduuleina. Jokainen moduuli käsitteli suhteellisen pientä osaa määritelmästä, ja moduulit joko lisäsivät uusia ominaisuuksia tai kehittivät ja laajensivat vanhoja ominaisuuksia. Kehityksessä pyrittiin taaksepäin suuntautuvaan yhteensopivuuteen edellisten versioiden kanssa.
CSS 3:a kehitetään edelleen. Moduulit kuitenkin mahdollistavat sen, että riittävän vakaille moduuleille voi antaa Candidate Recommendation (CR) statuksen. CSS 3 ei ole tuettu kaikissa selaimissa, mutta useimmat selaimet tukevat CR-statuksen saaneita moduuleja. Moduulit luokitellaan CSS-tason perusteella. Suurin osa kehitteillä sekä ylläpidossa olevista moduuleista on tason 3 moduuleja, sillä ne rakennetaan tason 2 eli CSS 2.1:n ominaisuuksien päälle. Kokonaan uusia toiminnallisuuksia lisäävät moduulit kuitenkin luokitellaan tason 1 moduuleiksi.
Myös CSS 4:n kehitys on alkanut ja se käyttää samaa moduuli-määritelmää. Tason 4 moduulit kehittävät ja laajentavat tason 3 moduuleja.
CSS-versiot
World Wide Web Consortium (W3C) ylläpitää CSS-kielien määritelmiä. Alkuperäinen määrittely oli CSS 1, jolla on vain historiallinen merkitys. Nykyisin vakiintuneet ja lähes kaikissa selaimissa toteutetut ominaisuudet on kuvattu määrittelyssä CSS 2.1. ”CSS 3” on yleisnimitys valmiusasteeltaan ja luonteeltaan hyvin erilaisille määrittelyille.
CSS3:n uudet ominaisuudet
Osa ominaisuuksista on suunniteltu osittain korvaamaan Java-sovelmat ja Flash.
CSS4
CSS4:lle ei ole vielä yhtä tiettyä versiota, sillä se on jaettu useisiin osiin, joita päivitetään erillään.
CSS työryhmä julkaisee ajoittain kokoelmia CSS4:n valmiista osista, jotka koetaan käyttövalmiiksi. Tällaisia kokoelmia on tähän mennessä julkaistu 5 kappaletta; vuosina 2007, 2010, 2015, 2017 ja 2018.
Yhteensopivuus eri selaimilla
Verkkoselaimet käyttävät eri selainmoottoreita verkkosivujen esittämiseen, josta johtuen eri selaimet voivat käsitellä CSS:n eri tavoin. Tiettyjä selaimia varten on kehitetty väliaikaisia korjauksia (CSS hack tai CSS-filtteri), joilla saavutetaan nettisivujen yhtenäinen ulkonäkö selaimissa, joissa ei ole yhdensopivaa renderöintiä.
Mikäli ei halua tyytyä vain väliaikaisiin korjauksiin, voi olla kannattavaa pyrkiä käyttämään vain niitä ominaisuuksia, jotka ovat yhteensopivia mahdollisimman monen nykyään yleisen verkkoselaimen, kuten Google Chrome, FireFox, Safari (selain) ja Microsoft Edge kanssa. Web-kehittäjien avuksi on tähän tarkoitukseen kehitetty ilmaisia verkkosivuja, joilla voi helposti tarkistaa tietyn ominaisuuden yhteensopivuuden käytetyn selaimen kanssa ennen käyttöä.
Yksi esimerkki tällaisesta sivustosta Alexis Deverian rakentama ja ylläpitämä verkkosivusto Can I use, jota nykyisin voivat päivittää myös muut verkkokehitysyhteisöön kuuluvat kehittäjät GitHub-palvelun kautta tai äänestämällä puuttuvaa ominaisuutta verkkosivulla. Sivustolla on CSS:n lisäksi mahdollista tarkistaa web-kehityksen kannalta olennaisten HTML5:n ja JavaScript:n ominaisuuksien yhteensopivuutta. Can I use-verkkosivu tekee myös yhteistyötä BrowserStackin kanssa, jolloin ominaisuuksien testaaminen ei rajoitu vain yleisimpiin selaimiin.
Myös w3schools.com sivusto tarjoaa aakkosittaisen listauksen CSS:n kolmannen version ominaisuuksista ja selainversioista, joilla ne ovat ensimmäisen kerran tuettu. CSS:n toiminnallisuuksien selain yhteensopivuuden tarkistaminen tällaisten sivustojen avulla voi siis auttaa määrittelemään minimivaatimukset käytettäville selainversiolle ja helpottaa verkkosivujen testaamista kehitysvaiheessa.
Jonathan Huberdeau
pienoiskuva|Huberdeau nuorten maailmanmestaruuskisoissa 2012. Jonathan Huberdeau (s. 4. kesäkuuta 1993 Saint-Jérôme, Quebec, Kanada) on kanadanranskalainen jääkiekkoilija, pelipaikaltaan vasen laitahyökkääjä Hän edustaa NHL-seura Calgary Flamesia. Florida Panthers varasi Huberdeaun kolmantena pelaajana kesällä 2011.
Saavutuksia
Huberdeau voitti tulokaskaudellaan 2012–2013 Calder-palkinnon, joka myönnetään NHL:ssä kauden parhaalle tulokkaalle. Kaudella 2019–2020 hänestä tuli kaikkien aikojen eniten tehopisteitä saavuttanut Florida Panthersin pelaaja, kun hän rikkoi Olli Jokisen 419 tehopisteen ennätyksen. Samalla kaudella Huberdeau valittiin ensimmäistä kertaa urallaan NHL:n tähdistöotteluun.
Cascading Style Sheets
Yhteensopivuus eri selaimilla
Kun nettisivut ottavat käyttöön uudempaa koodia joka ei ole yhteensopiva vanhempien selainten kanssa, nämä selaimet eivät pääse enää käsiksi moniin verkon resursseihin. Monet modernit sivustot näyttävät erilaisilta vanhoilla selaimilla ja tämän lisäksi eivät välttämättä toimi ollenkaan, johtuen JavaSriptin ja muun verkkoteknologian kehityksestä.
Hyvät puolet
Sisällön erottaminen esitysmuodosta
Jonathan Huberdeau
Saavutuksia
Heinäkuussa 2022 Panthers kauppasi Huberdeaun, MacKenzie Weegarin, Cole Swhindtin ja ehdollisen ensimmäisen kierroksen varausvuoron vuoden 2025 varaustilaisuudessa Calgary Flamesiin vaihdossa Matthew Tkachukiin ja ehdollisen neljännen kierroksen varausvuoroon vuoden 2025 varaustilaisuudessa.
Cascading Style Sheets
Hyvät puolet
CSS mahdollistaa sisällön julkaisemisen useissa muodoissa nimellisparametreihin perustuen. Nimellisparametrit ovat selkeitä käyttäjään ja käyttöympäristöön sidottuja muuttujia kuten käyttäjäkohtaiset mieltymykset, eri selainten tiedot, katselulaitteen tyyppi (pöytätietokone vai mobiililaite) ja käyttäjän maantieteellinen sijainti.
Jonathan Huberdeau
Saavutuksia
Elokuussa 2022 Huberdeau teki Flamesin kanssa kahdeksanvuotisen ja yhteensä 84 miljoonan dollarin arvoisen jatkosopimuksen.
Cascading Style Sheets
Hyvät puolet
Sivuston yhdenmukaisuus
CSS:n käyttö on tehokkainta periytymisen ja peräkkäisyyden (cascading) ollessa kunnossa, jolloin voidaan koko sivuston ulkoasuun vaikuttaa yhdellä globaalilla tyylisivulla. Tämä mahdollistaa siis yksittäisten elementtien säätämisen tai muuttamisen muokkaamalla tyylisivulla olevia sääntöjä. Ennen CSS:n kehitystä, tällainen ylläpito oli haastavaa ja aikaa vievää.
Kaistanleveys
Tyylisivu, olipa se sisäinen tai ulkoinen, määrittää elementin tyylin kerran HTML:n määrittämälle alueelle luokan, tyypin tai suhteen mukaan. Tällä saavutetaan suurempi tehokkuus, sillä tyylitietoa ei tarvitse määrittää jokaiselle elementin instanssille. Yleensä ulkoinen tyylisivu tallennetaan selaimen välimuistiin, jolloin samaa tyylisivua voidaan hyödyntää useilla sivuilla ilman uudelleen latausta. Tämä menettelytapa vähentää verkkoyhteydelle aiheutuvaa kuormaa.
Sivuston ulkoasun uusinta
Saavutettavuus
Ilman CSS:ää, kehittäjät joutuvat yleensä rakentamaan sivuston erilaisten tekniikoiden avulla, jotka hankaloittavat sivuston käyttöä näkövammaisille. Esimerkki tällaisesta tekniikasta on HTML-taulukko.
Tehokas ja kompakti koodi
CSS mahdollistaa ulkoasun tyylien määrittämisen lyhyellä ja tiiviillä koodilla. Voit hyödyntää valmiita tyyliluokkia ja id-attribuutteja, mikä vähentää tarvetta toistaa samaa koodia useaan otteeseen. CSS:ssä voit myös käyttää lyhyitä syntaksimuotoja, kuten lyhyitä värejä tai yksiköitä, mikä pienentää tiedostokokoa ja parantaa sivuston latausnopeutta ja toimivuutta.
Helppo päivitettävyys
CSS:n erillisenä tiedostona pitäminen mahdollistaa sen helpon päivittämisen. Voit muuttaa tyylisivua tarpeen mukaan ilman, että sinun tarvitsee muokata itse sivuston sisältöä. Tämä säästää aikaa ja vaivaa päivitysten tekemisessä ja mahdollistaa nopean ulkoasun muokkaamisen esimerkiksi uuden designin suunnittelun tai brändin mukaisesti.
Laajennettavuus
CSS tarjoaa mahdollisuuden luoda omia tyylisääntöjä ja laajentaa tyylien toiminnallisuutta. Voit hyödyntää CSS:n jatkeita, kuten Sassia tai Lessiä, jotka tuovat mukanaan muuttujia, funktioita ja sisäkkäisyyksiä. Tämä helpottaa tyylien hallintaa ja kehitystyötä, sillä voit käyttää uudelleen käyttökelpoisia tyylisääntöjä ja tehdä tyylistäsi modulaarisempaa.
CSS:n perussyntaksi
CSS:n perussyntaksi muodostuu selektorista eli valitsimesta, ominaisuudesta ja arvosta. Kaikki ominaisuudet ja arvot tulevat aaltosulkeiden  sisään. Useita ominaisuuksia ja arvoja voi laittaa valitsimeen peräkkäin erottelemalla ne puolipisteellä.
Berninan alue
350px|thumb|Berninan alue.
Cascading Style Sheets
Valitsin
Valitsin määrittää mihin osiin HTML-dokumenttia aaltosulkeiden sisällä olevat ominaisuudet vaikuttavat. Valitsimella voidaan valita:
Berninan alue
Berninan alue on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Berninasolan eteläpuolella kaakkoisimmassa Sveitsissä.
Alueeseen kuuluu kaksi kuntaa Val Poschiavon laaksossa: Brusio ja Poschiavo. Alueen pinta-ala on 237 neliökilometriä ja asukasluku 4 656 (31.12.2016). Alueen pääkieli on italia.
Cascading Style Sheets
Valitsin
Tunnisteiden kirjainkoko on merkitsevä ja niiden täytyy alkaa kirjaimella, ne voivat sisältää kirjaimia, numeroita sekä tavu- ja alaviivamerkkejä. ID voi viitata vain yhteen elementtiin, kun luokka voi viitata useampaan.
Valitsimeen voidaan lisäksi liittää pseudoluokkia, joilla voidaan muokata dokumentin tyyliä sellaisen tiedon pohjalta, mitä ei dokumenttipuusta löydy. Eräs esimerkki pseudoluokasta on, joka tunnistaa sisällön vain kun käyttäjä osoittaa elementtiin esimerkiksi pitämällä hiiren kursoria elementin päällä. Pseudoluokka lisätään valitsimen perään, esim. . Pseudoluokka valitsee dokumentista kokonaisia elementtejä, kuten  tai , kun pseudoelementti taas tekee valinnan, joka voi koostua osittaisista elementeistä, esim. tai. Pseudoluokkaa siis merkitään yhdellä kaksoispisteellä ja pseudoelementtiä vastaavasti kahdella peräkkäisellä kaksoispisteellä.
Periytyminen
Periytyminen on CSS:n keskeisiä toiminnallisuuksia. Sen toiminta perustuu esivanhempi-jälkeläinen suhteeseen, jossa periytymisen kautta saatuja ominaisuuksia käytetään esivanhemman lisäksi myös tämän jälkeläisiin. Peritty ominaisuus on esivanhemmalta saatu laskettu arvo, joka löytyy ominaisuuksienmäärittelytaulukosta. Juurielementillä ja jälkeläisillä, jotka eivät peri ominaisuutta esivanhemmalta, peritty ominaisuus on alkuperäinen määritelty arvo. Periytymisen toiminnallisuus nojautuu dokumenttipuuhun, jossa XHTML-elementtien hierarkia perustuu sisäkkäisyyteen. Sisäkkäisyyksien mukaan jälkeläinen perii voimaan jäävät arvonsa aina järjestyksessä lähimmältä esivanhemmalta. Periyttämällä ominaisuuksia voidaan välttyä määrittelemästä samoja ominaisuuksia jatkuvasti uudelleen, joka johtaa lyhyempää ja helpommin muokattavaan CSS-tiedostoon.
Esimerkki
CSS koodipätkä: Elementti p, jonka sisällä on korostava elementti (<em>):
Jos em-elementille ei ole määritelty väriä, niin sana “havainnollistaa” perii värin esivanhemmaltaan p. Elementille p on määritetty väri vihreä, jolloin elementti em on myös vihreä:
<div class="html-box" style="min-width: 160pt; height: 30pt; background-color: #F8F9FA; border: 1px solid #EAECF0; padding: 5px; user-select: none;> <p style="color: green;"> Tämä esimerkki havainnollistaa periytymistä
Responsiivinen web-suunnittelu
CSS:n avulla pystymme suunnittelemaan responsiivisia verkkosivuja. Responsiivisuudella tarkoitetaan verkkosivun mukautuvuutta käyttäjän näytön kokoon halutulla tavalla niin, että se on käyttäjälle paremmin suunniteltu. Tämä voidaan toteuttaa CSS-tiedostossa mediakyselyiden (CSS Media Queries) avulla niin, että luodaan rajaehdot näytön koolle. Näin verkkosivu muuttaa asetteluaan tunnistaessaan minkä kokoisella näytöllä sivu avataan. @media-kyselyt lisättiin CSS2:een. CSS2 tunsi ainoastaan jaon tiettyihin laitteisiin, kuten tietokoneen näyttö, tulostin tai mobiililaite. CSS3 laajensi toiminnallisuutta siten että sillä voi kysellä laitteen ominaisuuksia, kuten näytön kokoa tai resoluutiota pikseleinä tai laitteen kääntämistä vaaka/pystysuuntaan. Kysely palauttaa totuusarvon, ja jos kaikki ehdot täyttyvät kyseinen CSS-sääntö otetaan käyttöön.
Esimerkkejä mediakyselyiden käytöstä:
Suunnittelu kannattaa aloittaa mobiililaitteista ja edetä niistä suurempia laitteita kohti. Esimerkkikoodissa suuruusluokka on ensin asetettu kuuttasataa pikseliä pienemmiksi ja seuraavat sitä suuremmiksi. CSS pystyy havaitsemaan, mihin suuruusluokkaan näytön koko sopii ja toteuttaa verkkosivun asettelun siihen muokatun asettelun mukaan. Esimerkiksi jos näyttö on suurempi kuin 768px mutta pienempi kuin 992px, sen asettelu on keskikokoisten laitteiden mukainen. CSS ei anna suuruusluokkia automaattisesti vaan ne täytyy määritellä itse.
CSS-animaatiot
CSS-animaatiot on julkaisu ensimmäisen kerran vuonna 2009. CSS-animaatiot ovat keino lisätä WWW-sivuille animaatioita helposti JavaScriptiä. CSS-animaatio muokkaa elementin tyyliä toiseen tyyliin. Animaatioilla voidaan animoida CSS:n ominaisuuksia, kuten värejä, leveyksiä, korkeuksia ja tekstin kokoa. Animaatioissa selain toteuttaa animaation määriteltyjen muutoksien mukaan. Animaatioita voi tehdä elementeille kuinka paljon tahansa ja kuinka monta kertaa tahansa.
CSS-animaation rakenne koostuu kahdesta osasta:
@keyframes
Esimerkkejä-CSS animaatioiden ominaisuuksista, joita voidaan toteuttaa:
Historia
CSS laajentaminen animaatioiden alueelle oli minimaalista aina 2000-luvun ensimmäisen vuosikymmenen loppuun saakka. Vuonna 2007 WebKit oli julkaissut aikeensa sisällyttää CSS animaation, siirtymät, ja muutokset WebKitin ominaisuuksiin. Vuonna 2009 WebKit ilmoitti toteuttavansa sekä implisiittisen että eksplisiittisen animaation CSS käyttäen. CSS-animaatio on myös esitetty osana CSS3:a.
Nykyhetki
CSS-animaatiot on osa Cascading Style Sheets -moduulia. Se mahdollistaa käyttäjien siirtää kursorin kohteiden päälle ja animaation toistuvan. Tällä hetkellä se on otettu käyttöön kaikissa suurissa hakukoneissa. Huolimatta kritiikistä niiden taholta, jotka suosivat animaatiota Javascriptin kautta, hover-tagia käytetään nyt laajalti Cascading Style Sheets -yhteisössä.
Kiista
CSS-animaation kehityksen alkuvaiheissa se herätti huolta niissä, jotka suosivat JavaScript animaatiota tai vähemmän käytettyä Synchronized Multimedia Integration Language (SMIL) -kieltä; toiset ovat väittäneet, että se on Apple Inc., WebKit-projektin pääsponsorin, yritys kiertää Adobe Flash (ja sen tuottamien Flash-animaatioiden) sisällyttäminen yhtiön iOS-laitteisiin, jotka käyttävät Safari. -selainta. Lisäksi, vaikka Cascading Style Sheets on suhteellisen helppokäyttöinen ohjelmointikieli, monet ohjelmoijat kamppailevat silti animaatioiden luomisessa. Tämän ongelman vuoksi useat yksilöt ja verkkosivustot ovat kehittäneet ja luoneet avoimen lähdekoodin CSS-nappianimaatioita koodilla, jonka käyttäjät voivat kopioida. Kuitenkin, huolimatta näistä aikaisemmista kiistoista, CSS-animaatioita voidaan pääosin löytää ja ne ovat laajalti käytössä internetissä.
Selaintuki
Kesäkuussa 2011 Firefox 5 sisällytti CSS-animaatio tuen. CSS-animaatio on myös saatavilla moduulina WebKitin nightly build-versioissa sekä Google Chrome, Safari 4 ja 5, Safarille iOS (iPhone, iPod Touch, iPad), Android versioille 2.x ja 3.x, Internet Explorer 10+ ja Microsoft Edge -selaimessa, BlackBerry OS 6 -verkkoselaimessa, käyttämällä  etuliitettä. Sitä käytetään myös iTunes 9:ssä tukemaan iTunes LP tiedostoja.
Taitto
HTML sisältää useita mahdollisuuksia elementin asetteluun ja sommitteluun sivulle. Näitä ovat esim. BLOCK, INLINE, taulukot (TABLE) ja Positioning absoluuttiseen sijoitteluun.
Taitto on sittemmin lisätty osaksi CSS:ää, jolla voi jakaa sisällön palstoihin tai riveille. CSS:n mahdollisuudet tähän ovat CSS Flexbox (CSS Flexible Box Layout) ja CSS Grid Layout. Ennen CSS:n ominaisuuksia ainoat luotettavat tekniikat, jotka toimivat useimmissa selaimissa olivat Positioning ja Floats.
Tärkein ero on, että CSS Grid on kaksiulotteinen, mikä tarkoittaa, että se voi sijoittaa elementtejä samanaikaisesti riveihin ja sarakkeisiin. Flexbox on yksiulotteinen, mikä tarkoittaa, että se voi asetella elementtejä vain vaaka- tai pystysuunnassa, mutta ei molemmissa samanaikaisesti. Grid sopii paremmin monimutkaisiin ja tarkkoihin asetteluihin, kun taas Flexbox on joustavampi ja mukautuu sisällön kokoon.
CSS Grid kehitettiin Microsoftilla ja julkaistiin epävirallisena laajennoksena Internet Explorer 10:ssa. Ominaisuus speksattiin ja luovutettiin W3C:lle 2012. Toteutus ei ollut ensimmäinen, ja sen kilpailijana oli myös Adoben kehittämä CSS Regions. Lopulta mediayhtiö Bloomberg palkkasi avoimen lähdekoodin kehittäjän toteuttamaan ominaisuuden ja se julkaistiin osana Google Chromea ja Firefox tammikuussa 2017. Kun Microsoft Edge viimein toteutti laajennuksen syksyllä 2017, jokainen merkittävä selain tuki Gridiä.
Flex layoutia ehdotti jo CSS Working Group vuonna 2008 ja ensimmäinen speksin luonnos julkistettiin 2009. Speksi jouduttiin kuitenkin kirjoittamaan uudelleen 2011 sen epämääräisyyden ja toteutuksien heikkouden vuoksi. Vuoden 2012 luonnoksesta tuli W3C:n standardiehdotus, jota vielä uudistettiin 2013. Lopullinen versio hyväksyttiin vasta marraskuussa 2018.
CSS-ohjelmistokehykset
CSS-ohjelmistokehykset (engl. CSS framework) ovat CSS-kieltä käyttäviä kirjastoja, joiden avulla kehittäjät pystyvät luomaan helposti standardien mukaisen ja yhtenäisen ulkoasun sivustolle. CSS-ohjelmistokehysten sisällöt vaihtelevat laajasti, mutta ne sisältävät yleisesti tyylimääritykset kaikille HTML-elementeille. CSS-ohjelmistokehykset ovat yksinkertaistetusti valmiita CSS-kirjastoja ja käytettäessä kehystä HTML-tiedostossa tulee määrittää HTML-elementeille käytettävän kehyksen mukaiset luokat ja ID:t.
CSS-ohjelmistokehykset voivat sisältää myös HTML ja JavaScript-komponentteja, joiden avulla voidaan luoda mm. käyttöliittymäelementtejä. Tyypillisiä esimerkkejä CSS-ohjelmistokehyksien sisältämistä käyttöliittymäelementeistä ovat painikkeet, lomakkeet, valintaikkunat ja navigointivalikot. Kehykset voivat sisältää myös kuvakkeita em. elementeille.
CSS-ohjelmistokehysten hyötynä voidaan pitää nopeaa ja helpottunutta sivuston ulkoasun, asettelun ja responsiivisuuden luomista. Käytettäessä kehystä työmäärä on pienempi kuin ilman kehystä, jolloin kehittäjä loisi vastaavat rakenteet alusta alkaen. Heikkoutena voidaan pitää vastaavasti raskautta, koska kaikkia käytettävän kehyksen osuuksia ei välttämättä hyödynnetä, jolloin ne ovat ylimääräistä koodia, joka hidastaa sivuston toimintaa. Tämä voi käytännössä näkyä etenkin mobiiliympäristöissä.
CSS-ohjlemistokehykset huomioivat yleisesti myös hyvin yhteensopivudeen eri selainten kanssa. Kehysten käyttäminen voi myös näin ollen vähentää yhteensopivuusongelmia.
Tunnettuja CSS-ohjelmistokehyksiä ovat mm. Bootstrap, Tailwind, Foundation ja Googlen Material-muotokieleen perustuva Materialize. Kehysten laajuus, ominaisuudet, muokattavuus ja sisältö vaihtelevat kehyksittäin.
Kreikan kuvaus
Kreikan kuvaus ( tai, Hellados periēgēsis) on Pausaniaan kirjoittama matkakertomus ja maantieteellinen kuvaus antiikin Kreikasta. Se esittää kuvauksen Pausaniaan matkoillaan Manner-Kreikan alueella näkemistään kohteista, kuten Ateenasta, Delfoista, Olympiasta ja Joonian rannikosta. Maantieteellisen kuvauksen ohella Pausanias käsittelee erilaisia historiallisia ja uskonnollisia kohteita, arkkitehtuuria ja taidetta sekä paikkoihin liittyviä historiallisia ja mytologisia tapahtumia.
Teoksen synty
Pausanias eli ja kirjoitti 100-luvulla keisari Marcus Aureliuksen aikaan. Kreikan kuvaus on kirjoitettu noin kahdenkymmenen vuoden aikana joskus vuosien 150–180 välillä. Teos kuvaa Manner-Kreikan alueen sellaisena kuin Pausanias sen näki omilla matkoillaan. Pausanias oli todennäköisesti kotoisin Lyydiasta ja tunsi Vähä-Aasian rannikon omakohtaisesti. Manner-Kreikassa hän kierteli sekä maitse että meritse. Monissa kohden Pausanias sanoo itse nähneensä paikat, joita kuvaa; toisissa kohdissa tämä tulee puolestaan ilmi kuvauksen yksityiskohtaisuudesta. Pausanias vaikuttaa tehneen matkoillaan suuria määriä muistiinpanoja näkemästään, mikä muodosti teoksen aineiston. Hän kirjoitti näkemistään asioista, sekä suurista ja merkittävistä kohteista että erikoisista nähtävyyksistä ja rituaaleista. Pausanias kuvaa vierailemansa alueet järjestyksessä ja kultakin alueelta kaupungit, pyhäköt ja muut paikat yksi kerrallaan hieman samaan tyyliin kuin nykyaikaisissa matkaoppaissa. Varsinkin historiaa koskevissa kuvauksissa hän on käyttänyt lähteenään aiempaa kirjallisuutta.
thumb|180px|Teoksen kansilehti ranskankielisestä painoksesta vuodelta 1731. Teoksen kirjat on kirjoitettu siinä järjestyksessä, kuin ne ovat säilyneet nykyaikaan, ja niiden sisällön perusteella yksittäiset kirjat on voitu ajoittaa tarkemmin. Esimerkiksi kirja I on ajoitettu valmistuneeksi viimeistään vuonna 161, koska Pausanias mainitsee kirjoittaneensa sen ennen kuin Herodes Atticus rakennutti Ateenaan Odeionin. Kirja V puolestaan on ajoitettu vuoteen 174, koska Pausanias mainitsee siinä, että Korintin uudelleenperustamisesta (44 eaa.) oli tuolloin kulunut 217 vuotta. Vaikka teoksen kirjat käyvät kuvatun alueen läpi järjestyksessä, ne eivät kuitenkaan kuvaa mitään yhtä tiettyä matkaa ja sen matkareittiä, vaan ne on todennäköisesti koostettu useasta kirjoittajan tekemästä matkasta. Pausanias matkusti myös kaukana Kreikan ulkopuolella paikoissa, joita hän ei kuvaa teoksessaan. Hän oli käynyt muun muassa Egyptissä, jossa hän oli nähnyt pyramidit ja Ammonin temppelin, Syyriassa, Joppassa, Kuolleellamerellä ja Jerusalemissa. Hän oli käynyt myös Italiassa, mukaan lukien Campania ja Rooma.
Pausaniaan teoksen taustalla on pidempi periegeettisten (verbistä periēgeomai, ”johdattaa ympäri”, ”näyttää tie”, ”kuvata”) teosten perinne. Tällaisen kirjallisuuden edeltäjänä voidaan nähdä jo Herodotoksen Historiateos, joka sisältää paljon kuvauksia kreikkalaisille oudoista maista ja kansoista. Toinen kreikkalainen matkakertomusten tyyppi olivat periplus (periplous) -teokset eli rannikoiden ympäripurjehdusten kuvaukset. Varsinainen maantieteellinen ja kulttuurihistoriallinen periegeettinen kirjallisuus syntyi 200-luvulla eaa. Sen tunnetuimpia edustajia ovat Polemon Troijalainen, Heliodoros Ateenalainen ja Telefos Pergamonlainen. Suurin osa tällaisesta kirjallisuudesta käsitteli jotain yhtä tiettyä Kreikan aluetta. Pausanias sen sijaan otti kohteekseen koko Kreikan. Pausaniaan teos on ainoa periegeettinen teos, joka on säilynyt nykyaikaan katkelmia lukuun ottamatta. Teoksen ansiosta Pausanias sai lisänimen Periēgētēs, Periegeetti (”matkaopas”).